46-வது ஓவரை சேவாக்கிடம் தந்தார். மூன்று ரன்கள் மட்டுமே விட்டுத்தந்தார் அவர். 47-வது ஓவரை டெண்டுல்கரிடம் ஒப்படைத்தார். அவரது ஓவரில் 9 ரன்கள் எடுத்தது தென் ஆப்பிரிக்கா. சேவாக்கிடம் 48-வது ஓவரைத் தந்தார். அவர் ஐந்து ரன்கள் மட்டும் கொடுத்தார். அடுத்த ஓவரை புத்திசாலித்தனமாக ஜாகீர் கானிடம் கொடுத்தார். மிக அருமையாக வீசிய ஜாகீர் வெறும் நான்கு ரன்கள் மட்டுமே கொடுத்தார். அந்த ஓவரில் ஐந்து பந்துகளை சந்தித்த குளூஸ்னர் 3 ரன்கள் மட்டுமே எடுத்தார். மேட்ச் இப்போது இந்தியாவின் கையில். கடைசி ஓவரில் 21 ரன்கள் அடிக்க வேண்டும் என்ற கட்டாயத்தில் இருந்தது தென் ஆப்பிரிக்கா.